《鲜于少府宅看花》
唐代·李端

谢家能植药，万簇相萦倚。烂熳绿苔前，婵娟青草里。

垂栏复照户，映竹仍临水。骤雨发芳香，回风舒锦绮。

孤光杂新故，众色更重累。散碧出疏茎，分黄成细蕊。

游蜂高更下，惊蝶坐还起。玉貌对应惭，霞标方不似。

春阴怜弱蔓，夏日同短晷。回落报荣衰，交关斗红紫。

花时苟未赏，老至谁能止。上客屡移床，幽僧劳凭几。

初合虽薄劣，却得陪君子。敢问贤主人，何如种桃李。

作者简介：李端（约737年—约784年），字正已，出身赵郡李氏东祖房，唐代诗人。是北齐文宣帝高洋皇后李祖娥的堂弟李孝贞六世孙。少居庐山，师事诗僧皎然。大历五年进士。曾任秘书省校书郎、杭州司马。晚年辞官隐居湖南衡山，自号衡岳幽人。今存《李端诗集》三卷。其诗多为应酬之作，多表现消极避世思想，个别作品对社会现实亦有所反映，一些写闺情的诗也清婉可诵，其风格与司空曙相似。李端是大历十才子之一。今存《李端诗集》三卷。其子李虞仲，官至兵部侍郎。